OzLabs/hebrew-wiki-articles huggingface dataset:
פימפרנל סמית

פימפרנל סמית (באנגלית: Pimpernel Smith, בארצות הברית: Mister V) הוא סרט קולנוע בריטי משנת 1941 בבימוי ובהפקתו של לסלי הווארד שגם משחק בו בתפקיד הראשי. הווארד שיחק קודם לכן בסרט "סקרלט פימפרנל", בשנת 1934.

התסריט נכתב בהשראת הרומן סקרלט פימפרנל של הברונית אמה אורצי מ-1905 והרומן פימפרנל סמית של א.ג. מקדונלד, אולם בסרט זה הועברה העלילה מתקופת המהפכה הצרפתית לתקופה שקדמה למלחמת העולם השנייה.

הסרט הוא מסמך אנטי נאצי חריף. בתחילתו מופיעה כותרת כי "הדמויות בו הן בדיוניות אך הוא משקף את האנשים המסכנים את חייהם יום-יום כדי לעזור לאנשים מלאומים שונים הנרדפים ומושמדים על ידי הנאצים, לאנשים אלה חברי החופש, מוקדש סרט זה".

הסרט הזה נאסר אז להקרנה בשוודיה הנייטרלית, אבל ראול ולנברג ראה אותו בהקרנה פרטית, ואז החליט לצאת לבודפשט ולהציל שם יהודים.

==תקציר העלילה==
פרופסור הורשיו סמית (לסלי הווארד) הוא ארכאולוג ומרצה באוניברסיטת קיימברידג'. רבים אינם יודעים כי הוא נוסע לעיתים קרובות לגרמניה, ומחלץ משם אנשים שהשלטון הנאצי רודף אותם.

הוא מרצה לקבוצת סטודנטים אמריקאים, ומציע לכמה מהם לצאת למשלחת חפירות לגרמניה כדי לגלות את מוצאם הארי של הגרמנים. הנאצים מאשרים את משלחת המנסה לאשש את התאוריה הארית שלהם.

הוא חודר למחנה ריכוז מחופש לדחליל כדי לשחרר משם פסנתרן פולני. שומר נאצי יורה בו ופוצע אותו בידו. הוא מצליח לשחרר את הפולני ולברוח. הסיפור מתפרסם בכל העיתונים, והסטודנטים מבחינים למחרת בידו החבושה ומזהים שזה הוא. הם מעריצים אותו ומבטיחים לעזור לו.

בראש הנאצים המחפשים את "המציל המסתורי" עומד הרייכסמיניסטר השמן פון גראון (פרנסיס סאליבן). בבית השגריר הבריטי בברלין נערך נשף, ופון גראון מוזמן לשם עם אנשיו המתחקים אחר כל המוזמנים כדי לזהות את "המציל המסתורי".

גם סמית מוזמן לנשף ופון גראון חושד בו. הוא מורה לבחורה צעירה בשם לודמילה קוזלובסקה (מרי מוריס), שאביה עצור במחנה ריכוז, כי תתחבר לסמית ותנסה לברר אודותיו, ואם תגלה שהוא "המציל המסתורי", הוא ישחרר את אביה.

סמית בתחילה חשדן לגבי כוונותיה של לודמילה, אבל לבסוף מגלה לה את מעשיו, ומבטיח לשחרר את אביה וחבריו. בעזרת התחכמויות הוא מציג את הסטודנטים כעיתונאים אמריקאים הרוצים לסקר מחנות ריכוז. הם מגיעים למחנה, נכנסים לחדר העצורים, מתגברים על אנשי המשמר בחדר, והעצורים יוצאים משם לבושים במדים גרמנים ומוברחים מגרמניה.

פון גראון רודף אחרי סמית ולודמילה ומצליח לתפוס אותם בתחנת הגבול. הוא משחרר את לודמילה ועומד לפני סמית עם אקדח שלוף שבכוונתו להרוג אותו בעת ניסיון בריחה. סמית אומר לו שגורלם של הנאצים נחרץ והם ישמידו את עצמם. לבסוף הוא מצליח להסיט את דעתו של פון גראון ונעלם בעשן סיגריות. פון גראון יורה וצועק לעברו לשוב וקולו של סמית נשמע: "עוד אשוב".

==קישורים חיצוניים==

*[https://www.youtube.com/watch?v=7evSk4SSUy8 סצנת הסיום של פימפרנל סמית], באתר יוטיוב
*[http://www.screenonline.org.uk/film/id/476656/ פימפרנל סמית], באתר screen online
קטגוריה:סרטי 1941
קטגוריה:סרטים באנגלית
קטגוריה:סרטי שחור-לבן
קטגוריה:סרטי שחור-לבן בריטיים
קטגוריה:סרטים בריטיים
קטגוריה:סרטים מבוססי ספרים
קטגוריה:סרטי תעמולה
קטגוריה:תעמולה במלחמת העולם השנייה
אוטנשטיין

אוטנשטיין (בגרמנית: Ottenstein) היא עיירה במחוז הולצמינדן במדינת סקסוניה התחתונה שבגרמניה. בראשית 2017 התגוררו בעיירה 1,146 איש.

==היסטוריה==
היישוב מוזכר לראשונה במסמכים מן המאה ה-14, הוא התארגן לצידה של טירת הרוזנים לבית אוורשטיין (von Everstein) שממוקמת בקרבת מקום. בהמשך קיבל זכויות עיר (Flecken , סוג מקומי של מרכז כלכלי ומנהלי מחוזי) ובמאה ה-17 הגיע היישוב לשיא התפתחותו הכלכלית. זו נבלמה בשל ריחוק היישוב מצירי התנועה המרכזיים, עובדה שמנעה את תיעושו ואת התרחבות הכלכלה המקומית במאות הבאות. בעקבות זאת הידלדלה גם אוכלוסיית האזור.

בעיירה כנסייה עתיקה שבנייתה מתוארכת לראשית ההתיישבות במקום, אך שופצה לאורך השנים. הכנסייה הייתה לסמל העיירה, ואיור שלה מופיע על סמל העיירה הרשמי.

==יהודי אוטנשטיין==
יהודים ישבו באוטנשטיין לאחר שנות הזוהר הכלכלי שלה, ממחצית המאה ה-18 ואילך, וקהילה מאורגנת התקיימה במקום רק מראשית המאה ה-19. לקהילה המקומית היה מורה פרטי למקצועות קודש שהעניק לילדי הקהילה תוספת לחינוך הכללי שאותו קיבלו בבית הספר הנוצרי המקומי, ובית קברות שהוקם על שטח שהיה שייך למשפחת רוטשילד האמידה שהתגוררה במקום. בית כנסת רשמי לא הוקם והקהילה התפללה בחדרי תפילה שכורים.

הקהילה המקומית הקטנה הגיעה לשיא פריחתה בסביבות 1840 (ה'ת"ר), אז נמנו בה כ-120 נפשות. לקראת סוף המאה ה-19 היגרו יהודים רבים מהמקום ובראשית המאה ה-20 ישבו באוטנשטיין רק יהודים בודדים, קשישים וערירים, רווקות מזדקנות ואלמנות.

אחרוני היהודים באוטנשטיין נרצחו או נעלמו בתקופת השלטון הנאצי בגרמניה. שניים נשלחו לאחר ליל הבדולח לבוכנוואלד, הם שוחררו ואחד מהם התאבד; השני, אוטו קורנברג, אולץ להעביר את רכוש הקהילה היהודית לידי ההתאחדות הארצית של היהודים בגרמניה (RVJD). במרץ 1942 נשלח קורנברג, עם חמישה יהודים נוספים לגטו ורשה, לא ידוע מה עלה בגורלם. ביולי של אותה שנה נשלחו ששת היהודים האחרונים בעיירה, בני למעלה מ-70, לטרזיינשטט.

חלק מבית הקברות המקומי שוקם בראשית העשור הראשון של המאה ה-21, בסיוע המועצה המקומית.

==לקריאה נוספת==
* דניאל פרנקל ותמר אברהם (עורכים), פנקס הקהילות: גרמניה, כרך רביעי: צפון מערב גרמניה, חלק I, עמ' 124–125 (הערך נכתב בידי ברנהרד גלדרבלום).
<div style="direction: ltr;">
* Heinrich Rose, Chronik von Ottenstein und Glesse. Ottenstein 1927.
</div>

==קישורים חיצוניים==

* 

קטגוריה:סקסוניה התחתונה: ערים
ENIAK Antique

ENIAK Antique (בספרדית: ENIAK Antique) היא מכונית ספורט בתצורת רודסטר, 2 מושבים מתוצרת יצרנית הרכב הארגניטינית ENIAK S.Aאשר יוצרה בין השנים 1983–1989.

דגם ה-"ENIAK Antique" בצורתו החיצונית, דומה למכוניות רודסטר שיוצרו בבריטניה בשנות ה-30 וה-40.

=="ENIAK Antique"==

* רודסטר
* יוצרו 104 יחידות
* 2 מושבים
* 2 דלתות ("דלתות התאבדות" - ציר הדלת נפתח הפוך לכיוון ציר התנועה הקדמי)
* ללא חלונות מלבד לחלון רוחבי קדמי שמתקפל
* תאוצת דגם ה-"ENIAK Antique" בין 0 - 100 קמ"ש היא 9.4 שניות (מנוע 4 צילינדרים)
* תאוצת דגם ה-"ENIAK Antique" בין 0 - 100 קמ"ש היא 7.0 שניות (מנוע 6 צילינדרים)

==תמונות==
<gallery mode="packed" heights="140">
קובץ:Palermo2017b.jpg |דגמי "ENIAK Antique"
קובץ:Palermo Panorama, Eniak Antique aniversario.jpg |דגמי "ENIAK Antique"
</gallery>

==ראו גם==
* רודסטר
* IAME Rastrojero Conosur

== קישורים חיצוניים ==

* 
* 
* 

==הערות שוליים==

קטגוריה:דגמי מכוניות שהושקו ב-1983
קטגוריה:מכוניות ספורט
קטגוריה:מכוניות קבריולה
קטגוריה:מכוניות רטרו
קטגוריה:כלי רכב המיוצרים בארגנטינה
הנסיך קרלוס, דוכס פארמה

הנסיך קרלוס, דוכס פארמה (בספרדית: Carlos Javier de Borbón-Parma; נולד ב-27 בינואר 1970), הוא ראש בית בורבון-פארמה משנת 2010. קרלוס הוא קרליסט, וטוען לזכותו לכתר ספרד, אם כי אינו עושה דבר לשם השגת טענתו.

==ביוגרפיה==
קרלוס נולד ב-27 בינואר 1970 בניימכן, לקרלוס הוגו, דוכס פארמה, ולאיריינה, נסיכת הולנד, בתם של ברנהרד, נסיך ליפה-ביסטרפלד, ויוליאנה, מלכת הולנד. קרלוס בילה את נעוריו בכמה מדינות, ובהם הולנד, ספרד, צרפת, אנגליה וארצות הברית. בשנת 1981, כשהיה בן אחת עשרה, התגרשו הוריו, ויחד עם אמו ואחיו הוא עבר להתגורר בארמון בהולנד עם סבו וסבתו.

קרלוס למד מדעי המדינה באוניברסיטת וסליין בקונטיקט, ודמוגרפיה ופילוסופיה באוניברסיטת קיימברידג' באנגליה. לאחר שסיים את לימודיו עבד קרלוס עבור חברת ABN AMRO באמסטרדם, שם הוא היה מעורב בהכנות לקראת הכנסת האירו לשימוש. לאחר מכן הוא עבד זמן מה בבריסל כיועץ עבור החברה האירופית לייעוץ למדיניות הציבורית (EPPA). החל משנת 2007 הוא עסק בפרויקטים בתחום הכלכלה בעולם העסקים.

קרלוס נוכח לעיתים באירועים מייצגים הנוגעים לבית המלוכה של הולנד. בשנת 2003 הוא היה מעורב, יחד עם דודתו, ביאטריקס, מלכת הולנד, על חנוכת "מרכז הנסיך קלאוס", פרופסורה על שמו של בעלה של המלכה, הנסיך קלאוס. במהלך האירועים המיוחדים של בית המלוכה הוא נוכח באופן קבוע, והוא היה אחד המארגנים של חגיגת החתונה של הנסיך קונסטנטין והנסיכה לורנטיין. 

קרלוס היה במערכת יחסים עם בריג'יט קליינסטרה, בתו החורגת של הרוזן אדולף רודריק ואן רכטר לימפורג, ואף נולד לה ממנה בן; קרלוס הוגו רודריק סיברן קליינסטרה (נולד ב-1997). בדצמבר 2015, קרלוס קליינסטרה בן ה-18 פתח בהליך המשפטי בניסיון לשנות את שם משפחתו לזה של אביו, ואשר יאפשר לו גם להשתמש בתואר "הנסיך". הדוכס מפארמה התנגד לכך, וטען שזה מנוגד למסורות והחוקים של בית בורבון-פארמה. בשנת 2016 קיבל בית המשפט ההולנדי את טענותיו של קרלוס קליינסטרה, והורה כי הוא יקבל את התואר "נסיך בורבון-פארמה", קרלוס ערער על הפסק בפני מועצת המדינה, אולם ערעורו התקבל רק באופן חלקי.

ב-7 באוקטובר 2009 התארס קרלוס עם אנמארי חולטארי ואן ויזל, בתם של הנס חולטארי ואן ויזל ואנק דה ויסר, וב-12 ביוני 2010 התחתנו השניים בטקס אזרחי. הטקס הדתי היה אמור להתקיים ב-28 באוגוסט אותה שנה, אולם בשל מצבו הקשה של אביו נדחה הטקס. ב-18 באוגוסט מת אביו קרלוס הוגו, דוכס פארמה, וקרלוס ירש את תאריו, וב-20 בנובמבר התחתנו השניים בטקס דתי. לשניים נולדו 3 ילדים, ובשנת 2016 במהלך הטבלתו של בנו קרלוס העניק לו קרלוס את התואר "נסיך פיאצ'נצה", שהוא התואר המסורתי של נסיך הכתר של בורבון-פארמה.

==משפחתו==
ב-20 בנובמבר 2010 התחתן קרלוס עם אנמארי חולטארי ואן ויזל, בתם של הנס חולטארי ואן ויזל ואנק דה ויסר, ממנה נולדו לו 3 ילדים:
* הנסיכה לואיזה, מרקיזת קסטל'ארקאטו (נולדה ב-2012)
* הנסיכה ססיליה, רוזנת ברקו (נולדה ב-2013)
* הנסיך קרלוס, נסיך פיאצ'נצה (נולד ב-2016)

==אילן יוחסין==

==קישורים חיצוניים==

קטגוריה:בית בורבון
קטגוריה:בוגרי אוניברסיטת וסליאן
קטגוריה:ספרדים שנולדו ב-1970
IAME Rastrojero Conosur

IAME Rastrojero Conosur היא מכונית משפחתית, 4 דלתות, מתוצרת יצרנית המטוסים והרכב הארגניטינית "Industrias Aeronáuticas y Mecánicas del Estado" אשר יוצרה בין השנים 1974–1979.
 
דגם ה-"IAME Rastrojero Conosur" תוכנן לשימוש כמונית על בסיס הדור השני של "IAME Rastrojero".

=="IAME Rastrojero Conosur"==

* 4 דלתות
* 5 מושבים (4+ נהג)
* מנוע דיזל
* צבע: גוף ירוק, גג לבן
* מנוע קירור מים (10 ליטר)
* מכל דלק - 40 ליטר
* אלטרנטור - 12 וולט
* מערכת דלק: בוש EP / VA הזרקת עקיפה

==ראו גם==
* מונית

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1974
קטגוריה:מכוניות משפחתיות
קטגוריה:מוניות
קטגוריה:תחבורה ציבורית
קטגוריה:כלי רכב המיוצרים בארגנטינה
נח פולברג

נח (ניל) פולברג (נולד ב-7 באפריל 1950) הוא צלם וגלריסט אמריקאי-ישראלי.

== ראשית חייו ==
פולברג נולד בסן פרנסיסקו בשנת 1950. אביו היה ג'וזף פולברג, בעל גלריה מצליחה בסן פרנסיסקו.

בגיל 16, הוזמן נח ללמוד עם אנסל אדמס בסדנת הצילום שהקים אדמס בפארק הלאומי יוסמיטי.
זמן קצר לאחר מכן, בשנת 1967, הוא נרשם ללימודים באוניברסיטת קליפורניה בברקלי, מתוך כוונה להתמקד במדעי הטבע, אך בסופו של דבר עבר ללימודי צילום, בעצתו של ויליאם גארנט – שהפך בזמנו לראש בית הספר לאדריכלות ועיצוב של אוניברסיטת ברקלי (שינה את שמו לבית הספר לעיצוב סביבתי באוניברסיטת קליפורניה בברקלי)
– ותחת הדרכתו של אנסל אדמס.

== קריירה בצילום ==
פולברג עלה לישראל ב-1976, שם החל לצלם סדרת תצלומי צבע של נופי מדבר בדרום הארץ. אלה – יחד עם תמונות שצילם במדבר סיני ובירדן – הופיעו בספרו הראשון, In a Desert Land, שפורסם בהוצאת Abbeville ב-1987 (מהדורה ראשונה). ספרו השני של פולברג, And I Shall Dwell Among Them, מכיל סדרת צילומים שהוזמנו על ידי קרן Aperture, בהם הוא בחן את האדריכלות הפנימית והחיצונית של בתי כנסת היסטוריים ברחבי העולם. הספר יצא לאור על ידי Aperture ב-1995, וזכה ב-National Jewish Book Award באותה שנה.

בשנת 2001 פרסמה הוצאת Aperture את ספרו השלישי של פולברג, "שמים בארץ" (Celestial Nights), סדרת תמונות בשחור-לבן שצילם בשנות התשעים המאוחרות ובתחילת שנות האלפיים, שנוצרו על ידי צירוף דיגיטלי של תשלילים נפרדים של צילומי כוכבים ליליים יחד עם ייצוגים מפורטים של פני האדמה שתחתיהם.

מאוחר יותר עבד פולברג יחד עם לין אריסון, אלמנתו של תד אריסון, על ספרו הרביעי, Travels with Van Gogh and the Impressionists, שפורסם בשנת 2005 בהוצאת Abbeville.

תצלומיו של פולברג נכללים באוספים של כמה מן המוזאונים המובילים בעולם, בהם מוזיאון המטרופוליטן לאמנות בניו-יורק, הספרייה הלאומית של צרפת בפריז, הסמית'סוניאן בוושינגטון הבירה, מוזיאון סן פרנסיסקו לאמנות מודרנית, LACMA, הגלריה לאמנות של אוניברסיטת ייל, מוזיאון תל אביב לאמנות, ומוזיאון ישראל.

== הגלריה בירושלים ==
ב־1998, לאחר מות אביו, העביר פולברג את הגלריה של אביו מסן פרנסיסקו לירושלים, שם היא ממוקמת עד היום.

==קישורים חיצוניים==

==הערות שוליים==

קטגוריה:צלמים ישראלים
קטגוריה:ישראלים ילידי ארצות הברית
קטגוריה:ישראלים שנולדו ב-1950
Our House (שיר של מאדנס)

Our House הוא שיר של להקת הסקא הבריטית מאדנס, שיצא לאור בשנת 1982. בשנת 1983 זכה השיר בפרס איבור נובלו לשיר הפופ הטוב ביותר.

==רקע==
השיר יצא בנובמבר 1982 כסינגל המוביל מאלבום האולפן הרביעי של הלהקה "The Rise & Fall" וזכה להשמעות רבות ברדיו ולהצלחה במצעדי פזמונים ברחבי העולם. השיר הגיע למקום החמישי במצעד הסינגלים הבריטי ולמקום השביעי במצעד הבילבורד הוט 100 בארצות הברית. Our House היה למצליח ביותר של מאדנס בארצות הברית, והשני בלבד של הלהקה שנכנס בארצות הברית ל-40 הגדולים.

מילות השיר מתארות סגנון חיים של משפחה ממעמד הפועלים בבריטניה.

==וידאו קליפ==
הווידאו קליפ לשיר צולם בבית טורי ברחוב סטפנסון שבצפון-מערב לונדון, הבנוי בסגנון ויקטוריאני.

בקליפ נראים חברי הלהקה שרים ומנגנים בתוך סלון של בית. בנוסף הם מגלמים את בני המשפחה המוזכרים בשיר.

==לאחר יציאת השיר==
ב-1982 הלהקה ביצעה את השיר בהופעת אורח שלה בסדרה "The Young Ones".

בשנת 1985 שימש כשיר הפתיחה של סדרת הדרמה לילדים "Dodger, Bonzo and the Rest", כשהוא מבוצע על ידי צוות השחקנים בסדרה.

בין אוקטובר 2002 ל-אוגוסט 2003 הוצג, בוסט אנד שבלונדון, מחזמר משירי מאדנס בשם "our house". בהמשך הוצג ברחבי בריטניה.

בשנת 2012 הלהקה ביצעה את השיר בטקס נעילת אולימפיאדת לונדון.

==קישורים חיצוניים==

==הערות שוליים==

קטגוריה:שירי 1982
קטגוריה:שירים באנגלית
קטגוריה:שירים על מקומות
קטגוריה:שירים על משפחות
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת גפן רקורדס
ריכרד, נסיך זיין-ויטגנשטיין-ברלבורג השישי

הנסיך ריכרד ואשתו בנדיקטה, נסיכת דנמרק

ריכרד, נסיך זיין-ויטגנשטיין-ברלבורג השישי (בגרמנית: Richard zu Sayn-Wittgenstein-Berleburg; 29 באוקטובר 1934 - 13 במרץ 2017) היה חתנו של פרדריק התשיעי, מלך דנמרק.

==ביוגרפיה==
ריכרד נולד ב-29 באוקטובר 1934 בגיסן, לגוסטב אלברכט, נסיך זיין-ויטגנשטיין-ברלבורג החמישי ולמרגריט פושה, בתם של שארל לואי פושה, דוכס אוטרנטו והרוזנת מדלן דאגלס. הוא למד יערנות באוניברסיטת מינכן ובאוניברסיטת גטינגן, ולאחר מכן עבד כיערן בשירות מדינת נורדריין-וסטפאליה.

ב-3 בפברואר 1968 התחתן ריכרד עם בנדיקטה, נסיכת דנמרק, בתם של פרדריק התשיעי, מלך דנמרק ואינגריד, נסיכת שוודיה, ממנה נולדו לו שלושה ילדים. בני הזוג בילו את זמנם בעיקר בגרמניה, בעוד בדנמרק בילתה בנדיקטה כרבע מזמנה. ביולי 2003 עבר ריכרד טיפול בסרטן הערמונית, ובהמשך עבר טיפולים לסרטן העור. ב-13 במרץ 2017 הוא מת במפתיע בברלבורג, ובנו גוסטב, נסיך זיין-ויטגנשטיין-ברלבורג השביעי ירש את תאריו.

==משפחתו==
ב-3 בפברואר 1968 התחתן ריכרד עם בנדיקטה, נסיכת דנמרק, בתם של פרדריק התשיעי, מלך דנמרק ואינגריד, נסיכת שוודיה, ממנה נולדו לו שלושה ילדים:
* גוסטב, נסיך זיין-ויטגנשטיין-ברלבורג השביעי (נולד ב-1969)
* אלכסנדרה, נסיכת זיין-ויטגנשטיין-ברלבורג (נולדה ב-1970), התחתנה עם הרוזן ג'פרסון פון פפייל אונד קליין-אלגוט
* נטלי, נסיכת זיין-ויטגנשטיין-ברלבורג (נולדה ב-1975), התחתנה עם אלכסנדר ג'ונסמן

==אילן יוחסין==

==קישורים חיצוניים==

קטגוריה:נסיכים גרמנים
קטגוריה:גרמנים שנולדו ב-1934

קטגוריה:גרמנים שנפטרו ב-2017
הגלקסיה הננסית רועה דובים I

הגלקסיה הננסית רועה דובים I, היא גלקסיה ננסית אליפסואידית שנמצאת בקבוצת הכוכבים רועה דובים במרחק של כ-215,000 שנות אור ממערכת השמש. הגלקסיה היא גלקסיית לוויין של שביל החלב והתגלתה בשנת 2006 על ידי קבוצת חוקרים בינלאומית שסרקה את שמי הצפון בחיפוש אחרי אזורים בעלי צפיפות חריגה של כוכבים. עד לגילויה של הגלקסיה הננסית רועה דובים II בשנת 2007, היא נקראה רק הגלקסיה הננסית רועה דובים או הגלקסיה האליפסואידית הננסית רועה דובים, אך בעקבות גילוי זה וכן גילויה של הגלקסיה הננסית רועה דובים III בשנת 2009, מקובל להשתמש בשם הגלקסיה הננסית רועה דובים I כדי למנוע בלבול. הגלקסיה הננסית רועה דובים I נמצאת במרחק זוויתי של כ-6 מעלות מדרום-מערב לכוכב הבהיר ארקטורוס וכ-4 מעלות מדרום-דרום מזרח לכוכב מופריד, אך בהירותה היא מדרגה 10.6 וקשה מאוד להבחין בה, שכן היא נראית כאזור מעט עשיר יותר בכוכבים חלשים ביחס לסביבתה. כ-1.7 מעלות מדרום-דרום-מערב לה נמצאת הגלקסיה הננסית רועה דובים II והגלקסיה הננסית רועה דובים III נמצאת כ-12 מעלות מצפון-צפון-מערב לה.

==מאפיינים== 
גודלה הזוויתי של הגלקסיה הוא כ-26 דקות קשת שממרחקה שקול לקוטר של כ-1,650 שנות אור. בהירותה המוחלטת היא מדרגה 6.3- ששקולה לעוצמת הארה של פחות מ-30,000 פעמים עוצמת ההארה של השמש, כלומר קיימים כוכבים שעוצמת ההארה שלהם גדולה מזו של הגלקסיה. מסתה של הגלקסיה אינה ידועה במדויק, אך המסה של הכוכבים שבה היא נמוכה מאוד ומוערכת בכ-29,000 מסות שמש בלבד. ממדידת מהירות התנועה של הכוכבים בגלקסיה נראה שבדומה לגלקסיות האחרות מסוגה, רוב המסה של הגלקסיה היא של חומר אפל שטיבו אינו ידוע, ומסתה הכוללת היא לפחות פי 28 מהמסה הנראית.

==קישורים חיצוניים==
* 

==הערות שוליים==

קטגוריה:קבוצת הכוכבים רועה דובים
רועה דובים I
רועה דובים I
יחסי בורקינה פאסו – רוסיה

יחסי בורקינה פאסו–רוסיה הם היחסים הדיפלומטיים שבין בורקינה פאסו לבין רוסיה.

== היסטוריה ==
היחסים הדיפלומטיים שבין בורקינה פאסו לברית המועצות החלו לראשונה ב-18 בפברואר 1967. לאחר התפרקותה של ברית המועצות, הכירה בורקינה פאסו ברוסיה כיורשת של ברית המועצות. עם זאת, עקב סיבות כלכליות, נסגרו השגרירויות בין שתי המדינות. בשנת 1992, נסגרה שגרירות רוסיה בואגאדוגו ובשנת 1996, נסגרה שגרירות בורקינה פאסו במוסקבה.

בשנת 2000, שתי הממשלות חתמו על הסכם בין ממשלתי לגבי אשרות הכניסה והדרכונים. יחסי הסחר והכלכלה בין שתי המדינות מוגבלים ליחסים עסקיים בלבד. סך כל היצוא של שתי המדינות עמד בשנת 2008 ב-3.2 מיליון דולר (בעיקר הייצוא הרוסי). מדינת רוסיה קיבלה כ-3,500 תלמידים מבורקינה פאסו.

ב-26 ביולי 2007, שגריר בורקינה פאסו במוסקבה, חאווייר נוגדגו, מסר עותק של אישורים לסגן שר החוץ של רוסיה, אלכסנדר וי. במהלך הדיון דנו השניים במספר בעיות בינלאומיות, כולל באפריקה, והתפתחות של היחסים בין שתי המדינות. נוגדגו שיבח את הגישה הרצינית של רוסיה כדי לסייע למדינות אפריקה, במיוחד בהקלת חובם ובהתמודדות עם הבעיות החברתיות והכלליות של המדינות.

ב-18 בפברואר 2017, שתי המדינות ציינו את יום השנה לכבוד ה-50 השנים שבהן המדינות קיימו יחסים דיפלומטיים. ביום זה החליפו שרי החוץ של שתי המדינות מסרי ברכה.

ב-28 בדצמבר 2023, רוסיה פותחת מחדש את שגרירותה בבורקינה פאסו, אותה סגרה ב-1992, תוך שהיא ממשיכה בהתקרבות לבורקינה פאסו.[https://www.lemonde.fr/afrique/article/2023/12/28/la-russie-rouvre-son-ambassade-au-burkina-faso-trente-et-un-ans-apres-sa-fermeture_6208136_3212.html].

== ייצוג ==
* בורקינה פאסו מיוצגת ברוסיה באמצעות שגרירותה בברלין.
* רוסיה מיוצגת בבורקינה פאסו באמצעות שגרירותה באביג'אן.

== הערות שוליים ==
BOINC

BOINC (בראשי תיבות: The Berkeley Open Infrastructure for Network Computing) הוא שמה של תוכנה ואפליקציה המשתמשת בזמן הלא מנוצל של טעינת מחשב או טלפון חכם של משתמשיה לצורכי תרומה למדע ובכלל זה מחקר רפואי בתחום הסרטן, מלריה ואיידס, חקר ההתחממות הגלובלית, רעידות אדמה, קרינה אלקטרומגנטית, מחשוב, מתמטיקה, חקר כוכבים חדשים, אבולוציה ועוד. הפרויקטים של BOINC ממוקמים באוניברסיטת קליפורניה בברקלי ונתמכים על ידי הקרן הלאומית למדע.

התוכנה והאפליקציה פועלים על Windows, מקינטוש, Linux ו־Android, ומשתמשת בכוח העיבוד הבלתי מנוצל של משתמשים מרחבי העולם על מנת לנתח נתונים או להריץ סימולציות שבאופן רגיל ידרשו מחשבי־על.

== היסטוריה ==

פיתוח BOINC החל בקבוצה השייכת ל־Space Sciences Laboratory (SSL) באוניברסיטת קליפורניה בברקלי, אשר הובלה על ידי דייוויד אנדרסון המוביל את פרויקט SETI@home.

אנדרסון מספר כי "ישנם כמיליארד מכשירי אנדרואיד נכון לעכשיו, וכוח המחשוב הכולל שלהם עוקף את מחשבי העל הרגילים הגדולים ביותר". הוא מוסיף כי "מכשירים ניידים הם הגל העתידי בדרכים רבות, כולל כוח המחשוב הגולמי שהם יכולים לספק על מנת לפתור בעיות מחשוביות קשות".

== ביצועים ==

BOINC פועלת רק כשהמכשיר של המשתמש מחובר לחשמל ונטען, כך שהיא לא מרוקנת את הסוללה שלו. כמו כן, היא מעבירה מידע רק באמצעות Wi-Fi, כך שהיא לא משתמשת בהגבלת הנתונים של חבילת גלישה של הטלפון סלולרי של המשתמש.

== תפוצה ==
בפרויקט פעילים: 80,385 מתנדבים, 304,745 מחשבים, ממוצע יומי: +42 מתנדבים, -821 מחשבים מרחבי העולם.

== פרויקטים ==
נכון למרץ 2021, ישנם 34 פרויקטים פעילים על תוכנת BOINC:
* Amicable Numbers - מתמטיקה
* Asteroids@home - אסטרופיזיקה
* BOINC@TACC - תחומים מדעיים מרובים
* Citizen Science Grid - ביולוגיה מולקולרית, מדעי המחשב
* Climateprediction.net - מחקר אקלים
* Collatz Conjecture - מתמטיקה
* Cosmology@Home - אסטרונומיה
* Einstein@home - אסטרופיזיקה
* Gerasim@Home - הנדסת מחשבים
* GPUGrid.net - הדמיות מולקולריות של חלבונים
* Ibercivis BOINC - ביו־רפואה
* iThena - מדעי המחשב
* LHC@home - פיזיקה
* Milkyway@home - אסטרונומיה
* MindModeling@Home - מדע קוגניטיבי
* Minecraft@Home - משחקים
* MLC@Home - בינה מלאכותית
* Moo! Wrapper - קריפטוגרפיה וקומבינטוריקה
* nanoHUB@Home - מדעי הננו
* NFS@home - פקטורציה של מספרים שלמים גדולים
* NumberFields@home - מתמטיקה
* ODLK - מתמטיקה
* ODLK1 - מתמטיקה
* PrimeGrid - מתמטיקה
* QuChemPedIA@home - כימיה מולקולרית
* Radioactive@Home - מחקר סביבתי
* RakeSearch - מתמטיקה
* RNA World - ביולוגיה מולקולרית
* Rosetta@home - ביולוגיה
* SIDock@home - ביו־רפואה
* SRBase - מתמטיקה
* Universe@Home - אסטרונומיה
* World Community Grid - מחקר רפואי, סביבתי ואחרים
* Yoyo@home - מתמטיקה

== קישורים חיצוניים ==

* 
== הערות שוליים ==

קטגוריה:תוכנה
יחסי אינדונזיה–רוסיה

יחסי אינדונזיה–רוסיה הם היחסים הדיפלומטיים שבין רפובליקת אינדונזיה לבין רוסיה. על פי סקר של חברת BBC בשנת 2014, 29% מהאינדונזים מביעים דעה חיובית על רוסיה לעומת 49% שמביעים דעה שלילית.

== היסטוריה ==
ברית המועצות הקימה יחסים דיפלומטיים עם אינדונזיה בשנת 1950 והיא אחת מהמדינות המעטות שהכירה בעצמאותה של אינדונזיה מהולנד לאחר מלחמת העולם השנייה.

בתחילת המלחמה הקרה, היחסים של שתי המדינות היו טובים. נשיא אינדונזיה סוקרנו ביקר במוסקבה, וניקיטה חרושצ'וב ביקר בג'קרטה. אחרי שסוקארנו הודח על ידי הגנרל סוהארטו ב-1967, היחסים בין שתי המדינות התדרדרו, עקב מדיניות אנטי-קומוניסטית מצד אינדונזיה תחת. היחסים הדיפלומטיים בין שתי המדינות התדרדרו אף יותר לאחר שאינדונזיה ביקרה את הפלישה הסובייטית לאפגניסטן, והחרימה את אולימפיאדת מוסקבה ב-1980.

ההתנגדות באינדונזיה המוסלמית לברית המועצות, התחזקה בעקבות מלחמת אפגניסטן ב-1979, ואינדונזים רבים טענו כי מדובר ב"פשע קומינסטי נגד המוסלמים".

ברית המועצות תחת גורבצ'וב, החלה לפתח קשרים קרובים עם אינדונזיה לצד מדינות אחרות בדרום מזרח אסיה, והיחסים בין המדינות המשיכו להשתפר לאחר יצירת של הפדרציה הרוסית המודרנית תחת בוריס ילצין, ומאוחר יותר תחת ולדימיר פוטין, היחסים היו יציבים בדרך כלל ושתי המדינות מקיימות יחסים דיפלומטיים מלאים.

== היחסים כיום ==
בסוף שנת 2007, רכשה אינדונזיה נשק צבאי מרוסיה. חברת התעופה האינדונזיות שקלו לרכוש את המטוס סוחוי סופרג'ט 100 מרוסיה. היחסים בין שתי המדינות הם בדרך כלל טובים יציבים, שתי המדינות מקיימות שיתוף פעולה כלכלי, אינדונזים רבים תופסים בדרך כלל את רוסיה כמדינה שצריך לשתף איתה פעולה ולפתח איתה קשרים קרובים יותר.

על פי נתוני משרד ההגנה הרוסי, ב-7 בדצמבר 2017, טסו שני מטוסי קרב אסטרטגיים טו-95 בעלי יכולת גרעינית לטוס על נפט מעל אינדונזיה. המפקד הרוסי הצהיר כי תרגילי הניווט נועדו לבדיקת הדיוק של טיסה למרחקים ארוכים מעל פני הים.

ב-13 במרץ 2018, ביקר שר החוץ של אינדונזיה, רטנו מרסודי, במוקסבה, וקיים שיחה עם שר החוץ הרוסי, סרגיי לברוב. במהלך השיחה נאמר כי יחסי רוסיה-אינדונזיה הגיעו לרמה של שותפות אסטרטגית.

== ייצוג ==
* אינדונזיה מיוצגת ברוסיה בשגרירות במוסקבה יחד עם קונסוליה כללית בסנקט פטרבורג.
* רוסיה מיוצגת באינדונזיה בשגרירות בג'קרטה.

== קישורים חיצוניים ==

== הערות שוליים ==
דובט גנהורה

דובט גנהורה
דובט גנהורה (באנגלית: Dobet Gnahoré; נולדה ב-17 ביוני 1982) היא זמרת מחוף השנהב ובתו של נגן כלי ההקשה בוני גנהורה (באנגלית: Boni Gnahoré). המוזיקה שהיא יוצרת, משלבת בין מגוון רחב של מנגינות ומקצבים אפריקאים, המועברים בצליל הדומה לג'אז. בעקבות מתיחות פוליטית וחברתית במולדתה, עברה לצרפת ב-1999. ב-2004, הוציאה את אלבום הבכורה שלה Ano Neko. ב-2006, הייתה מועמדת על ידי רדיו 3 של ה-BBC לקבלת פרס למוזיקת עולם ובטקס פרסי הגראמי ה-52, זכתה בפרס ההופעה האורבנית/אלטרנטיבית הטובה ביותר, אותו חלקה עם India.Arie.

== ביוגרפיה ==
דובט גנהורה נולדה בחוף השנהב. אביה הוא הפרקשניסט (נגן כלי הקשה) בוני גנהורה, ממקימי כפר האמנים קי-יי מבוק (Ki-Yi M'Bock) הממוקם ליד אביג'אן. זהו גם המקום בו דובט רכשה את החינוך המוזיקלי שלה.בשנת 1996 הכירה את הגיטריסט הצרפתי קולין לרוש דה פלין (Colin Laroche de Feline), אשר ביקר בקי-יי מבוק. השניים התחתנו ובשנת 1999 עזבו לצרפת בעקבות המתחים הפוליטיים והחברתיים ששררו באותה תקופה באביג'אן.

== קריירה ==
בשנת 1999 דובט הקימה עם קולין בעלה את הצמד המוזיקלי Ano Neko (קרי, "בוא ניצור ביחד") והצמד הופיעו ברחבי צרפת בשנים 1999-2000. ב-2001 הם חזרו לאביג'אן, שם הופיעו בפסטיבל MASA Off והקליטו שירים נוספים ובשנת 2002 חזרו לצרפת. ב-2003 העשייה המוזיקלית שלהם התמקדה בדובט והם צרפו להרכב שלהם זמר ליווי ונגן כלי הקשה. ב-2004 יצא אלבומה הראשון של דובט, “Ano Neko“, בהפקתו של Contre Jour. מאז היא הספיקה להוציא את האלבומים Na Afriki ב-2007, Djekpa La You ב-2010, Na Drê ב-2014 ובמאי 2018 צפוי לצאת אלבומה החמישי MIZIKI. בשנת 2005 הופיעה בישראל בפסטיבל מינטה למוזיקת עולם שהתקיים במרכז סוזן דלל בתל אביב בין התאריכים 30 ביוני- 2 ביולי.ב-2006, הייתה מועמדת על ידי רדיו 3 של ה-BBC, לקבלת פרס למוזיקת עולם תחת הקטגוריה "האומן החדש הטוב היותר". בשנת 2010, בטקס פרסי הגראמי ה-52, היא זכתה בפרס ההופעה האורבנית/אלטרנטיבית הטובה ביותר, אותו חלקה עם India.Arie, עבור השיר “Pearls”.

== סגנון ומוזיקה ==
המוזיקה של דובט משלבת בין מגוון רחב של מנגינות ומקצבים אפריקאים, המועברים בצליל הדומה לג'אז. היא שרה בצרפתית וב-7 שפות אפריקאיות שונות. הלהקה שלה מורכבת מזמרי רקע ונגנים צרפתים וטוניסאים המלווים את השירה שלה בגיטרה ובמגוון כלי הקשה וכלי נגינה אפריקאים מסורתיים כגון קלימבה (בשמו הנוסף, סנזה), באלאפון (קסילופון אפריקאי, באנגלית: Balafon) ותופי בונגו (באנגלית: Bongos).לרוב שיריה של דובט עוסקים בנושאים חברתיים חשובים כמו מאבק הנשים בחברה האפריקאית, חשיבות המשפחה ואיידס. השירים שלה עוסקים לעיתים קרובות בילדים ובחוויית ההורות; בשיר "Télodé" היא מעודדת הורים לאפשר לילדיהם לצאת לעולם ולהביע את עצמם. בשיר "Khabone-n'Daw" היא מביעה עמדה נחרצת נגד גילוי עריות. בשיר "Djiguene" היא שרה על נשים מכל העולם אשר נלחמות על החופש שלהן ודואגות לסביבה ולמשפחה שלהן. כמו כן, רבים משיריה עוסקים בילדות שלה, בחיים בקהילת האומנים ובהוקרת תודה לאנשים שעזרו לה במהלך הדרך.ג'ון לסק מרדיו 3 של ה-BBC אמר שכאשר דובט מופיעה על הבמה היא "תוססת ואנרגטית", כמו כן הוא הוסיף ש"היא בורכה בקול עוצמתי ובכריזמה מדבקת."

== דיסקוגרפיה ==
=== אלבומים ===
* Ano Neko, 2004
* Na Afriki, 2007 
* Djekpa La You, 2010 
* Na Drê, 2014

== קישורים חיצוניים ==

* 

== הערות שוליים ==

קטגוריה:זמרים מחוף השנהב
קטגוריה:ילידות 1982
חתול שוולנוס מנומר

חתול שוולנוס מנומר (שם מדעי: Pseudoplatystoma fasciatum) הוא מין של דג גדול ממשפחת הפימלודיים.

זהו דג גדול מאוד, שאורכו יכול להגיע ל-90 סנטימטרים ומשקלו ל-70 קילוגרם. הוא בעל בינים ארוכים וגוף מוארך וראייתו חלשה. צבעו כתום או חום עם פסים כהים לאורך הגוף. בדג זה הנקבות יותר ארוכות מהזכרים.

דג זה חי בטבע בנהרות אמזונאס, ריו נגרו, אורינוקו, סורינאם, קורנטין ואסקיבו, וייתכן שגם בריו דה לה פלטה ובפרנה. הוא מצוי במים העמוקים והוא טורף הניזון מדגים אחרים וסרטנים החיים בנהר.

==תת-מינים==
* Pseudoplatystoma fasciatum brevifile
* Pseudoplatystoma fasciatum fasciatum
* Pseudoplatystoma fasciatum intermedium
* Pseudoplatystoma fasciatum nigricans
* Pseudoplatystoma fasciatum reticulatum

==קישורים חיצוניים==

קטגוריה:טקסונים שתוארו בידי קארולוס ליניאוס
קטגוריה:פימלודיים
קטגוריה:מגה-פאונה של אמריקה הדרומית
קטגוריה:בעלי חיים שתוארו ב-1766
קטגוריה:ברזיל: דגי מים מתוקים
ג'ייס נורמן

ג'ייס לי נורמן (באנגלית: Jace Lee Norman; נולד ב-21 במרץ 2000) הוא שחקן אמריקאי. הוא מוכר בשל תפקידו בתור הנרי הארט בסדרה "הסוכן הנרי" <small>(2014–2020)</small> בערוץ ניקלודיאון.

== ביוגרפיה ==
ג'ייס לי נורמן נולד בכפר קוראלס <small>(אנ')</small>, ניו מקסיקו ובגיל שמונה עבר עם משפחתו ללוס אנג'לס, קליפורניה. יש לו שני אחים, זנדר וגלורי; יש לו שורשים ממוצא לבנוני ופוארטו ריקני.סבתו הייתה יהודיה ממוצא בוכרי 

ב-2018 סיים את לימודיו בתיכון אוק פארק <small>(אנ')</small> בקליפורניה. 

== קריירה ==
בשנת 2012 נורמן החל את קריירת המשחק שלו כאשר לוהק לאחד מפרקי סדרת הטלוויזיה "ג'סי" בערוץ דיסני. לאחר "ג'סי", שיחק בתפקיד אורח בסדרה "משפחת רעם" בערוץ ניקלודיאון. שניידר התלהב מנורמן והחליט ללהק אותו לתפקיד הראשי בסדרה "הסוכן הנרי", שעלתה לשידור בערוץ בשנת 2014.

לאחר ההצלחה הגדולה של התוכנית המשיך נורמן להופיע בסרטים רבים בערוץ ניקלודיאון, "רופוס", "אדם המפוצל", "רופוס 2", "נפלט לי". נורמן זכה חמש פעמים ברציפות בתואר "השחקן האהוב ביותר" בטקס הפרסי בחירת הילדים של ניקלודיאון (2017–2021).

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|ספארק
|ספארק
|דיבוב
|-
|2020
|ביגפוט ג'וניור 2
|אדם
|דיבוב 
|-
|TBA
|הסוכן הנרי: הסרט
|הנרי הארט
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2012
|ג'סי
|פינץ'
|פרק: "Are You Cooler Than a 5th Grader"
|-
| rowspan="2" |2013
|Deadtime Stories
|תלמיד
|פרק: "Revenge of the Goblins"
|-
|משפחת רעם
|פלאנקי
|פרק: "You Stole My Thunder, Man"
|-
|2014–2020
|הסוכן הנרי
|הנרי הארט
|תפקיד ראשי (5 עונות); 121 פרקים
גם מפיק <small>(2020; 11 פרקים)</small>
|-
|2015
|אדם המפוצל
|אדם בייקר
|סרט טלוויזיה של ניקלודיאון
|-
|2016
|Rufus
|רופוס
|סרט טלוויזיה של ניקלודיאון
|-
| rowspan="2" |2017
|Rufus 2
|רופוס
|סרט טלוויזיה של ניקלודיאון
|-
|הרעשנים
|סטיב סטאנקו
|דיבוב; פרק: "Legends"
|-
| rowspan="2" |2018
|נפלט לי
|ג'רמי מרטין
|סרט טלוויזיה של ניקלודיאון
גם מפיק בפועל 
|-
|הרפתקאות הסוכן הנרי
| rowspan="2" |הנרי הארט
|דיבוב; 12 פרקים
|-
|2018–2019
|השייקריות
|2 פרקים
|-
|2019
|Bixler High Private Eye
|זנדר דווייט
|סרט טלוויזיה של ניקלודיאון
גם מפיק בפועל 
|-
|2020–2022
|סוכני העל
|הנרי הארט
|4 פרקים
גם מפיק <small>(2022-2020; 49 פרקים)</small>
|-
|2021
|המופע של פטריק
|ג'רי
|דיבוב; פרק: "The Patrick Show Cashes In/Star Games"
|}

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2000
יחסי אפגניסטן–רוסיה

יחסי אפגניסטן–רוסיה הם היחסים הדיפלומטיים שבין האמירות האסלאמית של אפגניסטן לבין רוסיה. היחסים בין שתי המדינות חוו עליות ומורדות בעיקר במהלך המלחמה באפגניסטן. בשנים הראשונות לאחר תום הסכסוך האסלאמי בשנת 1989, השתפרו היחסים בין שתי המדינות.

== היסטוריה ==

היחסים בין אפגניסטן לברית המועצות היו קרובים לאחר המהפכה הבולשביקית ב-1917. המועצה הרוסית הייתה המדינה הראשונה שניסתה לכונן יחסים דיפלומטיים עם אפגניסטן. בשנת 1921, חתמו שתי המדינות על הסכם האפגני, שבו התחייבו שתי המדינות על אישור המעבר האפגני דרך ברית המועצות. במהלך ההסכם שתי המדינות שלחו סיוע כספי, אספקת מטוסים, טכנאי תחזוקה ומפעילי טלגרף.

בשנות ה-50, החלה ברית המועצות ליישם תוכניות שנועדו לסיוע כלכלי באפגניסטן. בין השנים 1954–1978, אפגניסטן קיבלה מברית המועצות סיוע כספי בסך יותר ממיליארד דולר.

בשנת 1973, שתי המדינות הודיעו על הסכם שבו שתי המדינות התחייבו לשיתוף פעולה ואספקת גז ונפט, סחר, תחבורה, השקיה ובניית תחנה בסך 200 מיליון דולר.

ברית המועצות תמכה במשטר נג'יבולה גם לאחר נסיגת הכוחות הסובייטיים בפברואר 1989. עם זאת, גם כיום, סוגיות הנוגעות לחיילים שבויים של ברית המועצות נותרו ללא פתרון. מורדים טג'יקיים באפגניסטן תקפו ביולי 1993 את המאחז של קבוצת כוחות הגבול של הפדרציה הרוסית. כתוצאה מכך נהרגו 25 חיילים רוסים. עקב תקיפה זו, רוסיה פתחה במתקפה משמעותית בצפון אפגניסטן. הדיווחים של הצד האפגני, שהביעו תמיכה במורדים, גרמו לקירור היחסים בין שתי המדינות
[[ולדימיר פוטין עם נשיא אפגניסטן אשרף גאני.]]
רוסיה התאכזבה עוד יותר מהטליבאן, בגלל תמיכתו בבדלנים הצ'צ'נים, בכך שסיפק מקלט לקבוצות טרור שפעלו במרכז אסיה וברוסיה עצמה. לאור זאת, העניקה הפדרציה הרוסית סיוע צבאי לברית הצפונית, שהפכה לכוח העיקרי שתרם להפלת משטר הטליבאן במהלך הפלישה האמריקנית לאפגניסטן ב-2001.

באוקטובר 2005, הודיעו גורמי הביטחון הרוסיים כי הם יעניקו מסוקים וציוד צבאי לצבא אפגניסטן בשווי של 30 מיליון דולר. באוקטובר 2010, נזף נשיא אפגניסטן, חמיד קזראי, ברוסיה לאחר כניסת כוחותיה לכפר ללא אישור. הוא גם הצהיר כי רוסיה הפרה את ההסכם האפגני במשימה משותפת עם סוכני ארצות הברית.

אפגניסטן היא גם אחת המדינות הבודדות שהכירו בסיפוח קרים על ידי הפדרציה הרוסית בשנת 2014.<ref></ref>

בין דצמבר 2016 לאפריל 2017, רוסיה אירחה שלושה סבבי שיחות. בסיבוב השלישי הוא כלל גם את אפגניסטן.

בשנת 2022 התרחש פיצוץ בשגרירות רוסיה באפגניסטן.

אמנם רוסיה לא הכירה ב"אמירות האסלאמית של אפגניסטן", קרי שלטון הטליבאן, אבל הלכה למעשה - רוסיה ניהלה עם קאבול קשרי מסחר. התהליך הכלכלי הזה הגיע לשיאו ב-27 בספטמבר 2022, עם חתימת הסכם הסחר הבינלאומי הראשון של משטר הטליבאן, שלפיו אפגניסטן תרכוש בנזין, סולר, גז וחיטה מרוסיה.<ref></ref>

== ייצוג ==
* אפגניסטן מיוצגת ברוסיה במוסקבה.
* רוסיה מיוצגת באפגניסטן בקאבול וקונסוליה כללית במזר א-שריף.

== קישורים חיצוניים ==

== הערות שוליים ==
רובי ספרקס

רובי ספרקס (אנגלית: Ruby Sparks) הוא סרט דרמה קומית-רומנטית אמריקאי משנת 2012. הסרט בוים על ידי ג'ונתן דייטון וואלרי פאריס, והתסריט נכתב על ידי זואי קאזאן, שגם משחקת בסרט. בסרט מככב פול דאנו בתור סופר עם מחסום כתיבה, שמתחיל לכתוב על הבחורה המושלמת, ומגלה שהדמות עליה הוא כותב מתעוררת לחיים.

==עלילה==
קאלווין ווייר-פילדס (פול דאנו) הוא סופר צעיר ומבריק שנתקל במחסום כתיבה בניסיונו לכתוב ספר שישחזר את הצלחת ספרו הראשון. הפסיכולוג שלו, דוקטור רוזנטל (אליוט גולד), מטיל עליו משימה: לכתוב עמוד אחד על מישהו שיאהב את הכלב שלו, סקוטי. קאלווין חולם שהוא פוגש בחורה צעירה שמציירת את סקוטי ואומרת שהוא מוצא חן בעיניה. כשקאלווין מתעורר הוא מלא השראה ומתחיל לכתוב על הבחורה מהחלום, לה הוא קורא "רובי ספרקס". אט אט קאלווין מתחיל להתאהב בפרי דמיונו, והוא ממשיך לכתוב על מנת לבלות זמן איתה. לאחר שבאחד הלילות הוא נרדם על מכונת הכתיבה שלו בעודו כותב על רובי, הוא מתעורר ומוצא אותה, בשר ודם, מבשלת במטבח ביתו.

קאלווין משוכנע כי הוא מאבד את שפיותו ומנסה להתעלם מרובי, אולם לבסוף הוא מבין שהיא אמיתית, ושגם אנשים אחרים רואים ושומעים אותה. הוא מציג את רובי לאחיו, הארי (כריס מסינה), שמתייחס לנושא בספקנות, אך קאלווין מצליח להוכיח שכתיבתו משפיעה על רובי באופן ישיר. קאלווין, שאומר שהוא אוהב את רובי, מבטיח שלעולם לא יכתוב עליה שוב.

קאלווין ורובי המאוהבים מאושרים יחד, אולם עם חלוף הזמן רובי מתחילה להרגיש צורך ביותר עצמאות. היא נרשמת לחוגים ומוצאת חברים חדשים לבלות איתם. קאלווין מתקשה להתמודד עם המצב. הוא מקנא בזמן שרובי מבלה עם אנשים אחרים מלבדו, ומתקשה להשלים עם כך שרובי, היצירה שלו, כבר לא תלויה בו. בייאושו הוא חוזר לכתוב את סיפורה של רובי ומנסה לשנות אותה, אולם על אף כל השינויים הוא לא מצליח להחזיר את הקשר שלהם לקדמותו. לאחר עוד ריב בין השניים, קאלווין חושף בפני רובי שהוא בעצם יצר אותה, ומדגים לה את זה בכך שהוא גורם לה לבצע סדרה של פעולות מטורפות ומשפילות. רובי, תשושה ומבולבלת, בורחת מהחדר.
קאלווין מחליט לשחרר את רובי. הוא כותב את העמוד הסופי בסיפורה, שאומר שהיא כבר לא יצירתו ושהיא חופשייה. רובי נעלמת, וקאלווין נותר לבדו.

הזמן חולף, וקאלווין מפרסם ספר חדש אודות החוויות שלו עם רובי. הספר זוכה להצלחה. בעודו מטייל עם סקוטי בפארק, קאלווין פוגש בחורה אשר נראית בדיוק כמו רובי, שקוראת את הספר שלו. הבחורה לא מזהה את קאלווין. הוא מתיישב והם מתחילים לדבר.

==שחקנים==
* פול דאנו בתפקיד קאלווין וויר פילדס, סופר צעיר עם מחסום כתיבה שמתקשה לשחזר את הצלחת הספר הראשון שלו, שכתב בגיל 19.
* זואי קאזאן בתפקיד רובי ספרקס, אישה שמתחילה בתור יצירת דמיונו של קאלווין אך הופכת לאישה אמיתית.
* כריס מסינה בתפקיד הארי, אחיו הגדול של קאלווין.
* אנט בנינג בתפקיד גרטרוד, אימו של קאלווין.
* אנטוניו בנדרס בתפקיד מורט, בן זוגה של גרטרוד.
* אליוט גולד בתפקיד דוקטור רוזנטל, הפסיכולוג של קאלווין, שמעודד אותו לכתוב.
* אסיף מנדבי בתפקיד סיירוס מודי, היחצן של קאלווין.
* סטיב קוגן בתפקיד לנגדון ת'ורפ, סופר וחבר של קאלווין, שפגש אותו כשהוא פרסם את ספרו הראשון.
* דבורה אן וול בתפקיד לילה, חברתו לשעבר של קאלווין, שעזבה אותו לפני אירועי הסרט.
* אליה שוקאט בתפקיד מייבל, מעריצה של קאלווין שנותנת לו את מספר הטלפון שלה.

== קישורים חיצוניים ==
* 

קטגוריה:סרטים על סופרים
ויטלי דניסוב

ויטלי דניסוב (נולד ב-23 בפברואר 1987) הוא כדורגלן אוזבקי עם שורשים בלארוסים המשחק בעמדת המגן השמאלי בקבוצה האוזבקית א.ג.מ.ק. בעבר שיחק בנבחרת אוזבקיסטן.

==קריירת מועדונים==

דניסוב החל את הקריירה שלו בצסק"א מוסקבה, אך לא זכה להיות שותף אפילו פעם אחת במשחקי הקבוצה. בין השנים 2007 ל-2013 שיחק בשורות דניפרו מהליגה האוקראינית.

ב-14 בינואר 2013 חתם על חוזה לשלוש שנים בלוקומוטיב מוסקבה. ב-5 באוגוסט כבש את שערו הראשון במשחק נגד קרסנודאר. ב-26 באוגוסט בישל שלושה שערים בניצחון הליגה 5-0 על רוסטוב. דניסוב נבחר לשחקן חודש אוגוסט בתחרות שהמצביעים היו אוהדי הקבוצה. כמו כן, זכה באותו התואר בחודש מאי של שנת 2014. ב-23 בדצמבר 2013 הוא נבחר לשחקן האוזבקי של השנה.

==קריירה בינלאומית==

דניסוב ערך את הופעת הבכורה שלו בנבחרת ב-22 בפברואר 2006 במסגרת קמפיין ההעפלה לגביע אסיה בכדורגל 2007 בניצחון 5-0 נבחרת בנגלדש.

==תארים==
===קבוצתיים===
;לוקומוטיב מוסקבה
* הגביע הרוסי (2): 2014/15, 2016/17
* אליפות רוסיה: 2017/2018

===אישיים===
* השחקן האוזבקי של השנה: 2013
* המגן השמאלי הטוב ביותר של ליגת העל הרוסית: 2014

==קישורים חיצוניים==

קטגוריה:כדורגלנים אוזבקים
קטגוריה:מגני כדורגל אוזבקים
קטגוריה:קשרי כדורגל אוזבקים
קטגוריה:טשקנט: כדורגלנים
קטגוריה:כדורגלני צסק"א מוסקבה
קטגוריה:כדורגלני דניפרו
קטגוריה:כדורגלני לוקומוטיב מוסקבה
קטגוריה:כדורגלני קריליה סובייטוב סמרה
קטגוריה:כדורגלני רובין קאזאן
קטגוריה:כדורגלני רוטור וולגוגרד
קטגוריה:כדורגלני טום טומסק
קטגוריה:כדורגלני בלטיקה קלינינגרד
קטגוריה:כדורגלני נבחרת אוזבקיסטן
קטגוריה:ספורטאים זרים ברוסיה
קטגוריה:ספורטאים זרים באוקראינה
קטגוריה:כדורגלני גביע אסיה 2007
קטגוריה:כדורגלני גביע אסיה 2015
קטגוריה:אוזבקים שנולדו ב-1987
לורן, נסיך בלגיה

לורן, נסיך בלגיה (בצרפתית: Laurent Benoît Baudouin Marie de Belgique; נולד ב-19 באוקטובר 1963), הוא בנו של מלך בלגיה לשעבר, אלברט השני, ואחיו של פיליפ, מלך הבלגים הנוכחי.

==ביוגרפיה==
לורן נולד ב-19 באוקטובר 1963 בטירת בלוודר (Kasteel Belvédère) השוכנת בפרבר של העיר בריסל ומשמשת כאחד מהמעונות הרשמיים של משפחת המלוכה הבלגית, לאלברט, נסיך לייז' ופאולה, נסיכת לייז'. בעת לידתו היה לורן השלישי בסדר הירושה של הכתר הבלגי, אולם בשנת 1991 תוקן החוק של ההעדפה הגברית, ואחותו אסטריד, נסיכת בלגיה נהייתה קודמת לו בסדר הירושה. כיום (2018) לורן הוא השנים עשר בסדר הירושה.

בדצמבר 2006 שמו של לורן הופיע בשערורייה של שחיתות בה הוצאו כספים של הצי הבלגי על ביתו בטרוורן. אף כי החוקרים הכחישו כי לורן היה מעורב אישית, חלק מהנאשמים האשימו את לורן בעיתונות שאף הוא מעורב בפרשייה. ב-5 בינואר 2007 נודע כי המלך אלברט השני חתם על צו מלכותי, שמאפשר לנסיך לורן להיות מוזמן כעד במשפט השחיתות אשר היה אמור להתחיל ב-8 בינואר. במהלך ליל ה-8 בינואר, נחקר הנסיך לורן על ידי המשטרה הפדרלית, ולמחרת הופיע בבית המשפט, שם העיד כי לא היה לו סיבה להאמין שמימון השיפוץ שלו עלול להיות בלתי חוקי. ישנם הטוענים כי התקשורת והעיתונות הבלגית מנפחים כל פרשייה הקשורה לבית המלוכה, ומחפשים אך את חסרונות בני המשפחה, במקום להתמקד בדברים היפים של המשפחה.

במרץ 2011 ביקר לורן ברפובליקה הדמוקרטית של קונגו ללא קבלת אישור; המטרה המדווחת של הביקור הייתה לקדם מודעות לכריתת יערות. כתוצאה מכך, ב-9 באפריל הוא קיבל את התנאים שקבע ראש ממשלת בלגיה, איב לטרמה, בנוגע לפעילותו העתידית, משום שאם לא כן, עניין הקצבה השנתית שלו הייתה מוטלת בספק.

במרץ 2014 אושפז לורן עקב דלקת ריאות ודיכאון, וב-25 במרץ הוכנס לתרדמת רפואית, ממנה התעורר כעבור יומיים, ובמהלך אפריל אותה שנה הוא התאושש ושוחרר מבית החולים.

==משפחתו==
ב-12 באפריל 2003 התחתן לורן בבריסל עם קלייר לואיז קומבז, ונולדו להם שלושה ילדים:
* לואיז, נסיכת בלגיה (נולדה ב-6 בפברואר 2004)
* ניקולא, נסיך בלגיה (נולד ב-13 בדצמבר 2005)
* אימריק, נסיך בלגיה (נולד ב-13 בדצמבר 2005)

==אילן יוחסין==

==קישורים חיצוניים==

* [http://www.monarchie.be/royal-family/prince-laurent האתר הרשמי של בית המלוכה הבלגי - הנסיך לורן]

קטגוריה:אצולה בלגית
קטגוריה:בלגים ממוצא איטלקי
קטגוריה:נסיכים
קטגוריה:בית סקסה-קובורג-גותה
קטגוריה:מחלוקות בבלגיה
קטגוריה:בלגים שנולדו ב-1963
יחסי ונואטו–רוסיה

יחסי ונואטו–רוסיה הם היחסים הדיפלומטיים שבין רפובליקת ונואטו לבין רוסיה. היחסים בין שתי המדינות החלו ב-30 ביוני 1986. בדצמבר 1991, ונואטו זיהתה את הפדרציה הרוסית כיורשה של ברית המועצות.

== היסטוריה ==
ב-26 ביולי 2009, לאחר שחלפו 200 שנה מאז הקמת הקשר הראשון עם ונואטו, נפתחה אנדרטה למפקד הצי הרוסי וא גולובנין בעיר פורט וילה. שר החוץ של רוסיה, סרגיי לברוב, שיגר מכתב ברכה לשר החוץ של ונואטו, ג'נטומן, ביולי 2009.

אין כמעט קשרים מסחריים, כלכליים והומוניטאריים בין שתי המדינות. סך כל הסחר בין רוסיה לוונואטו הסתכם ב-15.3 אלף דולר בשנת 2013. ב-1 ו-2 באפריל 2015, נשלחו שני מטוסים של איליושין Il-76 במשקל של 60 טונות עם סיוע כלכלי למדינה ונואטו שכללו מזון, שמיכות, אוהלים וגנורטורים על מנת לסייע למדינה להתמודד עם ההשכלות של הרעידות האדמה ההרסניות בשם ממשלת רוסיה. שר החוץ של ונואטו הביע את הכרת התודה שלו בביקור ברוסיה.

== קישורים חיצוניים ==

== הערות שוליים ==
יחסי ונואטו–ישראל

יחסי ונואטו–ישראל הם היחסים הדיפלומטיים הרשמיים שמתקיימים בין רפובליקת ונואטו למדינת ישראל.

לישראל ישנו שגריר למדינה, טיבור שלו-שלוסר, שאינו מוצב בונואטו אלא פועל ממשרד החוץ בירושלים ואחראי לכל איי האוקיינוס השקט, בעוד וונואטו מיוצגת בישראל דרך קונסול הכבוד שלה, בני קובו.

== היסטוריה ==
ונואטו וישראל כוננו יחסים דיפלומטיים ב-1993.

ב-2011 ביקר בישראל נשיא ונואטו לשעבר, לולו אביל , וב-2012 ביקר בישראל ראש הממשלה סאטו קילמן . במהלך ביקורו חתם קילמן על הסכם בילטרלי בין שתי המדינות עם סגן ראש הממשלה ושר החוץ אביגדור ליברמן בבירה ירושלים.

בספטמבר 2016 נועד ראש ממשלת ונואטו שרלוט סלבאי עם עמיתו הישראלי בנימין נתניהו, בעצרת הכללית של האומות המאוחדות בניו יורק. השניים דנו בסוגיות של שיתוף פעולה דו-צדדי.

בשלהי מאי 2017 חתם נשיא ונואטו, הנזיר בולדווין לונסדייל, על מסמך המכיר בירושלים כ-"בירתה הבלעדית והבלתי ניתנת לחלוקה של ישראל".

==== ונואטו והארגון לשחרור פלסטין ====
ונואטו הכירה בעצמאותה של מדינת פלסטין ב-21 באוגוסט 1989. ב-19 באוקטובר 1989 נכונו יחסים דיפלומטיים בין ונואטו לארגון לשחרור פלסטין ועל מדינת האיים היה אמון שגריר פלסטיני לא-תושב שעבד בקנברה שבאוסטרליה.

בשנת 2011 הייתה ונואטו לאחת מ-15 מדינות שהצביעו נגד בקשתה של הרשות הפלסטינית לחברות באונסק"ו, כחלק מרצונה להכרה בינלאומית רחבה יותר. שר החוץ לשעבר של ונואטו, ג'ו נטומן, הביע פליאה על עמדת ממשלתו, ואמר כי הדבר נוגד את תמיכתה ארוכת הטווח של ונואטו ברשות הפלסטינית. הוא העלה את הנושא בדיון בפרלמנט של ונואטו, שבמהלכו הבטיח לו ראש הממשלה סאטו קילמן כי "ישקול מחדש את ההחלטה". בהזדמנות זו הבהיר קילמן את עמדתה של ממשלת ונואטו בנוגע לסוגיה הפלסטינית ואמר כי "ונואטו תמיד תתמוך בזכותם של הפלסטינים להקמת מדינה לאומית, בו בזמן עם קיומה של ישראל כמדינה עצמאית בגבולותיה הבטוחים".

נכון לשנת 2024, ונואטו היא אחת משתי המדינות היחידות באוקיאניה (לצד פפואה גינאה החדשה) אשר מכירות במדינה פלסטינית.

==קישורים חיצוניים==

== הערות שוליים ==
דינמו קאזאן (כדורעף נשים)

"דינמו קאזאן" (ברוסית: Динамо-Казань (עד 2008 נקרא קאזאנוצ'קה, «Каза́ночка») הוא מועדון כדורעף נשים רוסי מהעיר קאזאן. נחשבת לאחת מקבוצות כדורעף הנשים המעוטרות ביותר ברוסיה.

דינמו זכתה באליפות רוסיה 6 פעמים (2011, 2012, 2013, 2014, 2015, 2020), 6 פעמים בגביע הרוסי (2010, 2012, 2016, 2017, 2019, 2020), זוכת ליגת האלופות בכדורעף נשים (2015), גביע איגוד הכדורעף האירופי (2017) ואלופת העולם למועדונים (2014).

בעונת 2019/2020 הקבוצה העפילה לרבע גמר ליגת האלופות בכדורעף נשים.

== תארים ==
* אלופת רוסיה: 2011, 2012, 2013, 2014, 2015, 2020
* מחזיקת גביע רוסיה: 2010, 2012, 2016, 2017, 2019, 2020
* אלופת ליגת האלופות: 2014
* מחזיקת גביע איגוד הכדורעף האירופי: 2017
* אלופת העולם למועדונים: 2014

== קישורים חיצוניים ==

* 

* [http://www.volley.ru/clubs/16/ דינמו קאזאן] באתר התאחדות הכדורעף הרוסית

קטגוריה:קבוצות כדורעף נשים רוסיות
קטגוריה:קאזאן: מועדוני ספורט
יחסי אלג'יריה–רוסיה

יחסי אלג'יריה–רוסיה (בערבית: العلاقات الجزائرية الروسية, ברוסית: Алжиро-российские отношения) הם היחסים הדיפלומטיים בין הרפובליקה האלג'יראית הדמוקרטית העממית ובין הפדרציה הרוסית. שתי המדינות מקיימות יחסים דיפלומטיים מ-23 במרץ 1962.

== היסטוריה ==
במלחמת העצמאות של אלג'יריה בשנים 1954-1962, קיבלה אלג'יריה סיוע צבאי מממשלת ברית המועצות. ב-23 במרץ 1962, ארבעה חודשים לפני ההכרזה הרשמית על עצמאותה של אלג'יריה ב-5 ביולי באותה שנה, ברית המועצות הפכה למדינה הראשונה בעולם שקיימה יחסים דיפלומטיים עם אלג'יריה.
[[ולדימיר פוטין ועבד עזיז בותפליקה לאחר חתימת חוזה על אספקה של ציוד צבאי בהיקף של 7.5 מיליארד דולר ב-10 במרץ 2006.]]
ברית המועצות שלחה לאלג'יריה מספר רב של מהנדסים וטכנאים שבנו את התשתית האלג'ירית והיו חלק מהתפתחות הכלכלית של המדינה. בנוסף, האוניברסיטאות של ברית המועצות אימנו אלפי סטודנטים אלג'ירים. קריסתה של ברית המועצות הובילה לצמצום של פרויקטים רבים עם אלג'יריה.

== שיתוף פעולה כלכלי ==
סך כל הסחר בין רוסיה לאלג'יריה הסתכם בשנת 2005 בסך 365 מיליון דולר, כאשר 361 מיליון דולר מתוכם הם ייצוא רוסי. רוסיה מספקת לאלג'יריה דגנים, מתכת, צינורות ומוצרים הנדסיים.

מאז שנת 2000, רוסיה מילאה תפקיד משמעותי בפיתוח של הדלק והאנרגיה באלג'יריה. ב-2003, הושק צינור הגז "אל-חארה-ארזב", שנבנה על ידי חברת "סטרויטרונסגאז" הרוסית. בשנת 2001, החלה חברת רונזפט, לפתח את שדה הנפט והגז האלג'ירי. בשנת 2005, החלה בנייתו של צינור הגז ושנה לאחר מכן הצינור הוקם.

==קישורים חיצוניים==

== הערות שוליים ==
כביש 7021

כביש 7021 הוא כביש רוחב מקומי שמקשר את כביש 4 למושב כרם מהר"ל.

== צמתים לאורך הכביש ==
{| class="wikitable"
|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 7021 ממערב למזרח
|-
| align="center" | 0
| align="center" | צומת עופר
| align="center" | 25x25 פיקסלים
| align="center" | עופר
| align="center" | 
|-
| align="center" | 0.4
| align="center" | צומת ללא שם
| align="center" | 25x25 פיקסלים
| align="center" | עופר
| align="center" | כביש 7022 (כביש הגישה למושב עופר)
|-
| align="center" | 3.1
| align="center" | צומת ללא שם 
| align="center" | 25x25 פיקסלים
| align="center" | כרם מהר"ל
| align="center" | כביש הגישה למושב כרם מהר"ל
|}

== ראו גם ==

* כבישי ישראל

קטגוריה:ישראל: כבישים
אלק גרוב

אלק גרוב (באנגלית: Elk Grove) היא עיר בקליפורניה, ארצות הברית, הממוקמת דרומית לבירת המדינה סקרמנטו. בשנת 2016, אוכלוסיית העיר נאמדה בכ-167,965 תושבים, מה שהופך אותה לעיר ה-30 בגודלה בקליפורניה.

מבחינה כלכלית, המעסיקים המרכזיים באזור הם מערכות החינוך והבריאות המקומיות, וולמארט, אפל וקייזר פרמננטה.

== היסטוריה ==
משלחת חקר ספרדית הגיעה לאזור סקרמנטו לראשונה בשנת 1808. ההתיישבות החלה בסביבה זו בשנת 1850. בשנת 1868 הוקם באזור קו רכבת. בעשורים שלאחר מכן נותרה אלק גרוב קהילה חקלאית קטנה עם התפתחות עירונית מועטה. בשלהי שנות ה-80 של המאה ה-20 חלו תהליכי פרוור בסביבת סקרמנטו, אשר פיתחו את אלק גרוב. ב-1 ביולי 2000 התאגדה אלק גרוב כעיר ונהנתה מצמיחה דמוגרפית מהירה ביותר בשנים שלאחר מכן. העיר נפגעה רבות כתוצאה מהמשבר הכלכלי העולמי של שנת 2008.

== דמוגרפיה ==
חלוקה גזעית (נכון ל-2010):
* לבנים - 46.1%
* אסייתים - 26.3%
* אפרו-אמריקאים - 11.2%

==קישורים חיצוניים==

* 

קטגוריה:קליפורניה: ערים
קטגוריה:יישובים שהוקמו ב-2000
פמברוק פיינס

פמברוק פיינס (באנגלית: Pembroke Pines) היא עיר בדרום מדינת פלורידה, ארצות הברית. אוכלוסיית העיר מוערכת (נכון ל-2020) בכ-171,178 תושבים, מה שהופך אותה לעיר ה-11 בגודלה בפלורידה ולעיר מרכזית במטרופולין מיאמי. העיר ממוקמת מערבית להוליווד.

== דמוגרפיה ==
לפי מפקד אוכלוסין משנת 2010, התגוררו אז בעיר כ-154,750 תושבים בכ-61,703 משקי בית כאשר הצפיפות היא כ-4,671.9 נפש לקמ"ר. בשנת 2000 הייתה ההכנסה החציונית למשק בית בעיר 52,629$, וההכנסה החציונית למשפחה הייתה 61,480$. כ-3.9% מהמשפחות ו-5.4% מהאוכלוסייה היו מתחת לקו העוני. 

בעיר יש את אחוז הקולומביאנים הגבוה ביותר מבין ערי ארצות הברית.

החלוקה הגזעית היא:
* 67.3% לבנים
* 19.8% אפרו-אמריקאים
* 4.9% אסייתים
* 0.3% אינדיאנים
* 3.3% משני גזעים או יותר
* 4.4% מגזעים אחרים

==קישורים חיצוניים==

* 

קטגוריה:פלורידה: ערים
קטגוריה:יישובים שהוקמו ב-1959
אורן בן סימון

אורן בן סימון הוא במאי, תסריטאי ומשורר ישראלי.

==ביוגרפיה==
יצירת ביכוריו של בן סימון, סדרת הטלוויזיה הפסיכאדלית "בקצב הקצב", שודרה בערוץ HOT3 טלוויזיה בכבלים וב-Yes הטלוויזיה בלוויין.

בשנת 2008 יצר בן סימון את סרט הפרודיה הקצר "מחוז השפיות" בחסות קרן מקור לקולנוע וטלוויזיה. בסרט משחקים, ירון ברובינסקי, שירי נדב נאור, גדי פור והתקליטן, בוגי בן.

בשנת 2010 אורן שימש כאיש הקונספט של מועדון "הריף ראף" בתל אביב הקטנה.

באוגוסט 2019 יצא לאקרנים סרט הקולנוע העלילתי, "מוריס" של בן סימון בסרט מובא סיפורו של משורר אורבני מחוספס ואהובתו המאנית-דיפרסיבית שנרפאת באמצעות השירה. הסרט נתמך על ידי קרן יהושע רבינוביץ' לאמנויות.
 

בשנים 2022-23 יצאו לאור 5 סינגלים של אורן בן סימון ולהקתו בהשתתפות נלי פולי, יוני טננבאום.

באוגוסט 2024 יצא לאור האלבום, "כל שיר להיט!" בהפצת חברת התקליטים קמע!

==קישורים חיצוניים==

* 

==הערות שוליים==

קטגוריה:במאים ישראלים
קטגוריה:בוגרי קמרה אובסקורה - בית הספר לאמנות
קטגוריה:ישראלים שנולדו במאה ה-20
מוח'תאר עלי

מוח'תאר עלי (בערבית: مختار علي; נולד ב-30 באוקטובר 1997) הוא כדורגלן סעודי יליד-סומליה, המשחק באל-פתח בעמדת הקשר.

==קריירת מועדונים==
מוח'תאר התחיל את הקריירה שלו בקבוצת הילדים של לייטון אוריינט בלונדון, ובגיל 11 הצטרף לצ'לסי. בשנת 2016 נבחר לכדורגלן הסומלי של השנה, לאחר שזכה עם קבוצת הנוער בגביע ה-FA לנוער בפעם השלישית ברציפות ובליגת האלופות לנוער.

ב-29 בינואר 2017 הושאל לויטסה ארנהם מליגת העל ההולנדית עד לסיום העונה. ב-19 בפברואר 2017 ערך את הופעת הבכורה שלו בקבוצה בהפסד 1-0 לאייאקס אמסטרדם. ב-17 ביולי 2017 חתם בקבוצה לשלוש שנים.

ב-31 באוגוסט 2019 חתם בא-נסר.

==קריירה בינלאומית==
אף על פי שנולד בסומליה, עלי ייצג בנעוריו את אנגליה ובשנת החליט לייצג את . ב-7 באוקטובר 2017 ערך את הופעת הבכורה שלו בנבחרת במשחק ידידות נגד .

נכלל בסגל נבחרת ערב הסעודית לטורניר גביע אסיה 2023.

==קישורים חיצוניים==

==הערות שוליים==

קטגוריה:כדורגלנים סעודים
קטגוריה:כדורגלנים סומלים
קטגוריה:קשרי כדורגל סעודים
קטגוריה:קשרי כדורגל סומלים
קטגוריה:כדורגלני צ'לסי
קטגוריה:כדורגלני ויטסה ארנהם
קטגוריה:כדורגלני א-נסר
קטגוריה:כדורגלני אל-פתח
קטגוריה:כדורגלני נבחרת ערב הסעודית
קטגוריה:כדורגלנים סעודים באולימפיאדת טוקיו (2020)
קטגוריה:כדורגלני גביע אסיה 2023
קטגוריה:ספורטאים זרים באנגליה
קטגוריה:ספורטאים זרים בהולנד
קטגוריה:ילידי 1997
קורונה (עיר)

קורונה (באנגלית: Corona) היא עיר במחוז ריוורסייד, קליפורניה, ארצות הברית. לפי מפקד האוכלוסין של ארצות הברית שנערך ב-2020 אוכלוסיית העיר מנתה כ-157,136 תושבים, מה שמציב אותה כעיר ה-35 בגודלה בקליפורניה וה-165 בארצות הברית. קורונה גובלת בריוורסייד מצפון מזרח.

== היסטוריה ==
ההתיישבות באזור החלה בשנת 1886. כשנה לאחר מכן נפתחה תחנת דואר במקום. בשנת 1896 העיר התאגדה בשם הנוכחי שלה. עד שנות ה-80 של המאה ה-20 קורונה התאפיינה בעיקר כקהילה חקלאית.

== דמוגרפיה ==
לפי מפקד האוכלוסין משנת 2010, מתגוררים בעיר כ-152,374 תושבים בכ-44,950 משקי בית כאשר הצפיפות היא 1,511.2 נפש לקמ"ר. 10.8% מהתושבים חיו מתחת לקו העוני.

החלוקה הגזעית היא:
* 90,925 תושבים (59.7%) לבנים
* 8,934 תושבים (5.9%) אפרו-אמריקאים
* 1,153 תושבים (0.8%) ילידים אמריקאים (ידועים גם בכינוי השגוי (אינדיאנים)
* 16,205 תושבים (10.6%) אסיאתיים
* 28,555 תושבים (18.8%) מן הגזעים האחרים
* 7,759 תושבים (5.1%) משני גזעים או יותר.
מבין תושבי העיר הידועים ניתן למנות את קרי קינג, טיילר הקלין וטראוויס בארקר.

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קליפורניה: ערים
קטגוריה:יישובים שהוקמו ב-1896